Държавен вестник, бр. 7, 2021 г., стр. 85

БРОЙ  7	
Д Ъ Р Ж А В Е Н  В Е С Т Н И К 	
СТР.  85  
(8) Изпитите по ал. 7 се провеждат от ко-
мисия, определена със заповед на директора 
на НИК, в състав председател и двама чле-
нове. Протоколите от проведените изпити се 
съхраняват в деловодството на НИК.
(9) Успешно завършил обучението е обу-
чаем, чиято обща оценка, получена като 
средноаритметична от оценките на писмения 
и устния изпит, е не по-ниска от добър (4,00).
(10) Когато към съответния курс е предвиден 
учебен стаж в областните криминалистични 
лаборатории или друга форма на обучение, в 
определянето на оценката по ал. 9 се включва 
и оценката от тях.
(11) За обучаемите, които не са завършили 
успешно обучението, се насрочват нови дати 
за провеждане на писмен и устен изпит в срок 
не по-рано от два месеца и не по-късно от 
четири месеца. При получена повторна обща 
оценка от двата изпита, по-ниска от добър 
(4,00), се изготвя предложение до ръководителя 
на структурата на МВР, в която съответният 
служител изпълнява служебните си задъл-
жения, за пренасочването му към друг вид 
дейност, която не е свързана с осъществява-
нето на експертно-криминалистична дейност 
в областта на провежданото обучение.
(12) Завършилите курс за професионална 
специализация получават удостоверение за 
професионална квалификация. Издадените 
удостоверения се вписват в отделен регистър, 
съхраняван в деловодството на института в 
съответствие със Закона за Националния 
архивен фонд и подзаконовите актове по 
неговото прилагане.
Чл. 19. Началниците на отдели и сектори 
изготвят отчети за изпълнението на експертно-
криминалистичната и организационно-мето-
дическата дейности, както и за разработените 
и внедрени нови методики за изследване в 
областта на криминалистиката.
Раздел VI
Професионална квалификация и оценяване 
на служителите
Чл. 20. (1) Новоназначените служители в 
ЦЕКИ задължително преминават специали-
зирано обучение в съответния сектор. Обуче-
нието се извършва по утвърдена от директора 
програма и се контролира от определен със 
заповед на директора наставник на обучаемия.
(2) След приключване на обучението се 
провежда изпит от определена със заповед на 
директора комисия. Протоколът с резултатите 
от проведения изпит се прилага в личното 
кадрово дело (ЛКД) на служителя и се издава 
удостоверение за професионална квалифика-
ция по реда на чл. 18, ал. 12. 
(3) Право да изготвят експертизи самостоя-
телно придобиват само служители, завършили 
обучението и положили успешно изпит.
Чл. 21. (1) Повишаването на професионал-
ната квалификация на служителите от НИК 
се осъществява чрез:
1. самостоятелна подготовка;
2. специализирани курсове за обучение в 
страната и в чужбина;
3. участие в научни конгреси, конференции 
и семинари;
4. езикова подготовка.
(2) Обучението с откъсване от работа на 
служителите се урежда съгласно ЗМВР, под-
законовите актове по неговото прилагане и 
Закона за държавния служител.
Чл. 22. Оценяването на постигнатите ре-
зултати в служебната дейност на служителите 
от НИК се извършва съгласно действащите 
нормативни актове, като директорът на НИК 
със своя заповед може да въвежда специфични 
показатели по критериите за индивидуална 
оценка. 
Раздел VII
Сътрудничество на НИК с други органи и 
организации
Чл. 23. (1) При осъществяване на дейността 
си НИК поддържа връзки с други органи и 
организации от и извън системата на МВР.
(2) Сътрудничеството със структурите в 
системата на МВР се осъществява на основата 
на утвърдени планове, програми и стратегии 
на МВР.
Чл. 24. Националният институт по кри-
миналистика е член на Европейската мрежа 
на криминалистичните институти (ENFSI) 
и участва в инициативите и мероприятията, 
организирани от нея.
Чл. 25. (1) За осъществяване на дейността си 
по линия на международното сътрудничество 
НИК поддържа връзки и с други национални 
и международни организации.
(2) Националният институт по кримина-
листика поддържа контактите по ал. 1 само 
с писмено разрешение от министъра на вът­
решните работи. 
(3) Дейността по международното сът­
рудничество се отчита пред министъра на 
вътрешните работи или определен от него 
заместник-министър, като се информира и 
директорът на дирекция „Европейски съюз 
и международно сътрудничество“.
Заключителни разпоредби
§ 1. Този правилник се издава на основание 
чл. 50а, ал. 3 от ЗМВР и отменя Правилника 
за устройството и дейността на Научноизсле-
дователския институт по криминалистика и 
криминология (обн., ДВ, бр. 82 от 2014 г.; изм. 
и доп., бр. 9 от 2016 г.).
§ 2. Правилникът влиза в сила от деня 
на обнародването му в „Държавен вестник“.
Министър: 
Христо Терзийски
354